     รับรองว่าถ้าคออาหารญี่ปุ่นตัวจริงเมื่อได้ลองลิ้มรสความอร่อยของร้าน “Maiuu shushi bar”แล้ว ต้องเพิ่มชื่อร้านนี้ไปอยู่ในใจของใครหลายคนอีกแน่นอน 
     เพราะที่ร้าน “Maiuu shushi bar”นั้นคือภัตตาคารอาหารญี่ปุ่นระดับพรีเมี่ยมสไตล์ฟิวชั่น สร้างสรรค์และปรุงอย่างละเมียดละไมจากสุดยอดเซฟฝีมือชั้นเซียนที่มีประสบการณ์กว่า 27ปี โดยที่ร้าน “Maiuu shushi bar”นั้นมีหลากหลายเมนูทีเด็ดทั้ง ซูชิที่เด็ดระดับเทพ ฟิวชั่นโรลสุดครีเอท เทมปุระกุ้งไซส์จัมโบ้ ปลาหิมะย่างเกลือ อาหารย่างไม้ และของทอดสไตล์คูชิคัตสึโอซาก้ารสชาติญี่ปุ่นแท้ดั้งเดิม และไม่ควรพลาดอย่างยิ่งกับของหวานปิดท้ายกับเมนูBlondie Matcha ice Volcano 

     บรรยากาศร้าน “Maiuu shushi bar”นั้นก็โดดเด่นไม่แพ้กัน เพราะภายนอกของร้านตกแต่งด้วยวัสดุไม้จำลองบรรยากาศแบบบ้านญี่ปุ่น ที่ใครๆเห็นก็สะดุดตาแล้วรู้เลยว่าร้านนี้ต้องมีความพิเศษอะไรบางอย่างซ่อนอยู่แน่ๆ แต่เมื่อเข้าไปในร้านนั้นด้านในก็จำลองบรรยากาศแบบญี่ปุ่นเช่นกัน ยังคงเน้นวัสดุไม้ที่ให้อารมณ์แบบดั้งเดิม อบอุ่น และมีมนต์ขลังในแบบญี่ปุ่นอีกด้วย เป็นบรรยากาศที่ทำให้การทารอาหารญี่ปุ่นระดับพรีเมี่ยมสไตล์ฟิวชั่นของร้าน “Maiuu shushi bar”มื้อนี้ยิ่งพิเศษและพรีเมี่ยมขึ้นอีกขั้นราวกับนั่งทานอาหารอยู่ที่ญี่ปุ่นเลยจริงๆ 

และความพรีเมี่ยมในแบบร้าน “Maiuu shushi bar” นั้นไม่เพียงวัตถุดิบที่สด มีคุณภาพ เท่านั้น ความพรีเมี่ยมนี้รวมไปถึง ความใส่ใจในการปรุงอย่างละเมียดละมัย อุปกรณ์สำคัญทุกอย่างทั้งมีดและเขียงส่งตรงจากญี่ปุ่น หรือนำ้ที่ใช้ในการปรุงอาหารก็ต้องผ่านเครื่องกรองน้ำพิเศษ ดูแลใส่ใจในทุกๆอย่างอย่างละเอียด เพื่อให้ได้เมนูอาหารที่พรีเมื่ยมอย่างแท้จริง มาดูกันเลยว่าวันนี้มีเมนูแนะนำอะไรบ้าง

Yum tuna&salmon salad ยำสลัดปลาทูน่า&แซลมอน(ราคา 280 บาท)
เมนูสลัด ที่ฟิวชั่นวัตถุดิบในแบบญี่ปุ่น แต่แฝงไปด้วยความอร่อยในแบบไทย ตกแต่งอย่างเรียบง่าย เนื้อปลาทูน่าและแซลม่อนหั่นชิ้นเล็กๆ ยำในรสชาติจัดจ้านใส่มายองเนสเพิ่มความกลมกล่อม เพิ่มอารมณ์ของความเป็นน้ำสลัด เสิร์ฟพร้อมผักออแกนิคสด ตักทานไปพร้อมกันได้ความกรอบอร่อยของผักเข้ากันดีกับยำอีกด้วย

 Stairway to Heaven หรือ บันไดสวรรค์ (ราคา 240 บาท)
เป็นเมนูไฮไลท์ที่คว้ารางวัลจากรายการ The dish มาสดๆร้อนๆ โดยเมนูนี้แฝงความอร่อยเอาไว้ในแต่ละชั้น เป็นการผสานความอร่อยของสุดยอดเนื้อปลาทั้ง3ชนิด ทั้ง4ชั้นประกอบไปด้วยปลาแซลมอน ทูน่าบลูฟิน ครีบปลาตาเดียว และหอยเซลล์จากฮอกไกโด เสริมรสชาติให้มีเสน่ห์ด้วยซอสหวาน มัน เค็ม เผ็ด เปรี้ยว ตกแต่งจัดวางอย่างปราณีตแต่ดูมีความเป็นธรรมชาติ แนะนำให้รับประทานจากชั้นบนลงมาชั้นล่าง เพื่อละเลียดรสละมุนของแต่ละชั้นอย่างสมบูรณ์ 

Maguro trio (ราคา 800 บาท) รวมมิตรสามส่วนหลักจากปลามากุโร่ญี่ปุ่น (hon maguro) คัดเลือกปลาคุณภาพที่ดีที่สุดแบบไร้ที่ติ แร่เป็นชิ้นอย่างสวยงาม รูปทรงและขนาดข้าวซูชินั้นพอเหมาะพอดี เป็นงานศิลปะที่มาจากประสบการณ์อันช้ำชองของเซพอาหารญี่ปุ่นเท่านั้นที่สามารถปั้นได้ระดับนี้ จานนี้ประกอบไปด้วย, โอโทโร่(Otoro)เนื้อส่วนท้องที่ชุ่มฉ่ำไขมันมากสุด ,ชูโทโร่(Chotoro)ส่วนที่มีน้อยที่สุดในปลามากุโร่หนึ่งตัว เป็นเนื้อระหว่างส่วนท้องกับเนื้อแดง มีไขมันสลับคั่นเนื้อปลาอยู่ตลอดทั้งชิ้น และอากามิ(akami)เนื้อปลาส่วนเนื้อแดงกลางลำตัวที่มีรสชาติเข้มข้น 

Blondie Matcha ice Volcano (ราคา 160 บาท) เมนูของหวานปิดท้ายที่ห้ามพลาดของร้านนี้ เป็นไอศกรีมชาเขียววางบนบราวนี่ไวท์ช็อคโฮมเมดที่เสิร์ฟมาบนกะทะร้อน กลิ่นหอมกรุ่ม ที่เด็ดความอร่อยของจานนี้อยู่ที่รสชาติซอสสูตรพิเศษที่ราดบนไอศกรีม เมื่อซอสไหลไปบนกระทะร้อนๆ ก็เดือดเสียงฉู่ฉ่าและกลิ่นหอมน่าทานขึ้นอีก รสชาตินุ่มนวลอย่างมาก ไม่หวานจนเกินไปความพอดีที่เฟอร์เฟค กลิ่นหอมอย่างตราตรึงจนหยุดที่จะตักคำต่อไปไม่ได้ 

ไม่เพียงอาหารเท่านั้น ที่ร้าน “Maiuu shushi bar” ยังมีเบียร์ญี่ปุ่น โชจู และสาเกมากมาย ให้นักดื่มคออาหารญี่ปุ่นได้เลือกสรร ในราคาที่คุ้มค่าอีกด้วย

 “Maiuu shushi bar”เป็นอีกร้านสุดพรีเมี่ยมที่เต็มไปด้วยสุนทรียภาพแห่งรสชาติแบบญี่ปุ่นอย่างแท้จริง เต็มเปี่ยมด้วยคุณภาพในราคาที่สัมผัสได้ รับรองเลยว่าเมื่อได้มาลิ้มรสความอร่อยที่ร้าน “Maiuu shushi bar” จะต้องเพิ่มชื่อร้านนี้เข้าไปเป็นร้านในดวงใจแน่นอน!!!
 